ΓΡΑΠΤΗ ΕΡΩΤΗΣΗ E-3655/02

υποβολή: Rosa Migulez Ramos (PSE) προς την Επιτροπή

(18 Δεκεμβρίου 2002)

Θέμα: Πετρελαιοκηλίδα στη Γαλικία: τομείς που επλήγησαν περισσότερο

Η φυσική καταστροφή του Prestige έπληξε μια ζώνη που εξαρτάται σε μεγάλο βαθμό από την αλιεία. Ο στόλος που αλιεύει στα αβαθή ύδατα έχει ακινητοποιηθεί. Οι ζημίες που προκλήθηκαν είναι ανυπολόγιστες. Οι αλιείς που μπόρεσαν να αποπλεύσουν διαπίστωσαν ήδη, ακόμα και στις ζώνες όπουποτίθεται πως δεν έχει χυθεί πετρέλαιο, την εξαφάνιση των ειδών που έβρισκαν συνήθως στα δίχτυα τους.

Αφετέρου, στις επαρχίες που έχουν πληγεί,πάρχει σημαντική δραστηριότητα καλλιέργειας θαλασσινών που απασχολεί πολύ εργατικό δυναμικό και συμβάλλει στο να καθιστά την Ευρωπαϊκή Ένωση το μεγαλύτερο παραγωγό παγκοσμίως ορισμένων ειδών όπως τα μύδια και οι γλώσσες των αβαθώνδάτων. Οι κηλίδες του πετρελαίου δεν κατέστρεψαν μόνο τη σημερινή εσοδεία και στις δύο περιπτώσεις αλλά, στην περίπτωση των μυδιών, και την εσοδεία της επόμενης χρονιάς. Όλοι γνωρίζουν ότι η μεγαλύτερη ποσότητα των μυδιών συλλέγεται στη Γαλικία και οι ζώντες αυτοί οργανισμοί έχουν καταστραφεί από την πετρελαιοκηλίδα.

Ποια συγκεκριμένα μέτρα προτίθεται να λάβει η Επιτροπή και ειδικότερα η ΓΔ Αλιείας για να ενισχύσει οικονομικά τον μικρό αλιευτικό στόλο της Γαλικίας που αλιεύει στα αβαθή ύδατα καθώς και τους τομείς της καλλιέργειας των μυδιών·

Κοινή απάντησητου κ. Fischler εξ ονόματος της Επιτροπήςστις γραπτές ερωτήσεις E-3655/02 και E-3656/02

(4 Φεβρουαρίου 2003)

Το Συμβούλιο ενέκρινε στις 20 Δεκεμβρίου 2002 έναν κανονισμό για την θέσπιση ειδικών μέτρων που έχουν ως στόχο την προώθηση της ανασύστασης των αλιευτικών αποθεμάτων και των εγκαταστάσεωνδατοκαλλιέργειας που επλήγησαν από τις ποσότητες πετρελαίου που διέφυγαν από το δεξαμενόπλοιο Prestige(1).

Ο κανονισμός αυτός του Συμβουλίου θεσπίζει έκτακτα μέτρα στήριξης για τα άτομα και τις επιχειρήσεις που ασχολούνται με την αλιεία, την οστρακοκαλλιέργεια και τηνδατοκαλλιέργεια στις παράκτιες ισπανικές περιοχές που επλήγησαν από τη μαύρη παλίρροια που προκλήθηκε από το δεξαμενόπλοιο Prestige.

Τα μέτρα αυτά προβλέπουν:

- οικονομική αποζημίωση των ατόμων και των ιδιοκτητών επιχειρήσεων εξ αιτίας της προσωρινής παύσης των δραστηριοτήτων τους,

- ενίσχυση για την αντικατάσταση των ναυτικών εργαλείων,

- ενίσχυση για τον καθαρισμό, επισκευή και αποκατάσταση των εγκαταστάσεων οστρακοκαλλιέργειας καιδατοκαλλιέργειας,

- οικονομική αποζημίωση για την αντικατάσταση των αποθεμάτων μαλακοστράκων.

Εξάλλου, ο κανονισμός αυτός του Συμβουλίου προβλέπει ορισμένες παρεκκλίσεις από τα κριτήρια τα οποία πρέπει να πληρούν οι δαπάνες για να τύχουν συγχρηματοδότησης από το Χρηματοδοτικό Μέσο Προσανατολισμού της Αλιείας (ΧΜΠΑ) στο πλαίσιο του κανονισμού (ΕΚ) αριθ. 2792/99 του Συμβουλίου(2), για να διευκολυνθεί και να επιταχυνθεί η ενίσχυση προς τα θύματα της ρύπανσης.

Ο κανονισμός αυτός επιτρέπει επίσης την αποδέσμευση συμπληρωματικών πιστώσεων (30 εκατ. ευρώ) από το πλαίσιο της ενίσχυσης που προβλέπεται από τον κανονισμό (ΕΚ) αριθ. 2561/2001 του Συμβουλίου(3), για την προώθηση της μετατροπής των στόλων οι οποίοι εξαρτώντο, μέχρι το 1999, από την αλιευτική συμφωνία με το Μαρόκο.

Η Επιτροπή έλαβε επίσημο αίτημα από τις ισπανικές αρχές στις 14 Ιανουαρίου 2003 να κινητοποιήσει το Ταμείο Αλληλεγγύης της Ευρωπαϊκής Ένωσης (EUSF) για να ζητήσει οικονομική βοήθεια ώστε να αντιμετωπιστούν οι συνέπειες από το ατύχημα του Prestige.

Η Επιτροπήπενθυμίζει ότι σκοπός αυτού του ταμείου είναι να συμπληρώνει τις προσπάθειες των οικείων κρατών μελών και να καλύπτει ένα μέρος από τις κρατικές δαπάνες προκειμένου να βοηθήσει το κράτος δικαιούχο να προβεί στις επείγουσες ενέργειες πρώτης ανάγκης όπως καθορίζεται στο άρθρο 3 παράγραφος 2 του κανονισμού του Ταμείου Αλληλεγγύης της Ευρωπαϊκής Ένωσης(4). Σύμφωνα με το στοιχείο (δ) του εν λόγω άρθρου, ο άμεσος καθαρισμός των περιοχών που επλήγησαν — συμπεριλαμβανομένων των φυσικών περιοχών, θεωρείται ως επείγουσα ενέργεια. Η ενίσχυση του Ταμείου Αλληλεγγύης της Ευρωπαϊκής Ένωσης αφορά κυρίως μείζονες καταστροφές με σοβαρές επιπτώσεις για τις συνθήκες διαβίωσης, το φυσικό περιβάλλον ή την οικονομία. Μόνο σε εξαιρετικές περιπτώσεις και αν πληρείται ένας αριθμός ορισμένων κριτηρίων που θεσπίζονται στο άρθρο 2 παράγραφος 2 τελευταία παράγραφος του κανονισμού (ΕΚ) αριθ. 2012/2002, καταστροφές που προκαλούν ζημιές οι οποίες εκτιμώνται είτε σε 3 δις ευρώ είτε άνω του 0,6 % του ΑΕΕ μπορούν να απολαύουν ενίσχυσης από το ταμείο.

Η χρηματοδοτική ενίσχυση σύμφωνα με τον εν λόγω κανονισμό καλύπτει δημόσιες ζημιές. Ζημιές στις επιχειρήσεις ή σε ιδιωτικά νοικοκυριά, συμπεριλαμβανομένων των έμμεσων ζημιών όπως είναι οι ζημιές στον τουρισμό ή στην αλιευτική βιομηχανία, δεν δικαιούνται αποζημίωσης. Ωστόσο, η Επιτροπή εξετάζει προς το παρόν την αίτηση βάσει των πληροφοριών που έχουν ληφθεί και θα απαντήσει όσο το δυνατό συντομότερα σύμφωνα με τις απαιτήσεις του εν λόγω κανονισμού.

(1) Κανονισμός (ΕΚ) αριθ. 2372/2002 του Συμβουλίου της 20ής Δεκεμβρίου 2002 για τη θέσπιση ειδικών μέτρων για την αποζημίωση της ισπανικής αλιείας, οστρακοκαλλιέργειας καιδατοκαλλιέργειας που έχουν πληγεί από την ρύπανση πετρελαίου που προκλήθηκε από το ναυάγιο του Prestige, ΕΕ L 358 της 31.12.2002.

(2) Κανονισμός (ΕΚ) αριθ. 2792/1999 του Συμβουλίου της 17ης Δεκεμβρίου 1999 για τον καθορισμό των λεπτομερειών και των όρων των διαρθρωτικών ενεργειών της Επιτροπής στον τομέα της αλιείας, ΕΕ L 337 της 30.12.1999.

(3) ΕΕ L 344 της 28.12.2001.

(4) Κανονισμός (ΕΚ) αριθ. 2012/2002 του Συμβουλίου της 11ης Νοεμβρίου 2002 για την ίδρυση του Ταμείου Αλληλεγγύης της Ευρωπαϊκής Ένωσης (EUSF), ΕΕ L 311 της 14.11.2002.